Rim imperiyasidagi kasalliklar
Rim imperiyasi davrida turli kasalliklar hayotning dahshatli bir qismi edi. Rim imperiyasining chegarasi kengayib, aholi oʻsib borayotgan bir paytda shaharlarda koʻplab kasalliklar avj olgan. Ushbu kasalliklar rivojlanishining turli sabablari juda zich va tez rivojlanayotgan jamiyatning turmush tarzi bilan bogʼliq edi. Rim imperiyasida oqava suv tizimlari, ommaviy hammomlar va fuqarolarning ovqatlanish tarmogʻi kasalliklarning tarqalishiga sabab boʻlgan. Shu bilan birga atrof-muhit muammolari ham asosiy sababchilardan biri edi. Masalan, oʻrmonlardagi daraxtlarni koʻplab kesilishi natijasida suv sathi koʻtarilgan va hosil boʻlgan botqoqliklarda zanjir reaksiyalari tezlashgan bu esa kasalliklarning yanada tezroq tarqalishiga olib kelgan. Kasalliklar bir biridan simptomlari bilan farq qilgan va hamma odamda har xil kechgan, baʼzilari halokat bilan tugagan. Bu davrdagi eng ommalashgan kasalliklardan biri Antonin ofati (165—180-yillar) edi. Rim imperiyasida yashovchi odamlar koʻpincha oʻz jamiyatida tarqalgan kasalliklarning kelib chiqish sabablari va davosini topish uchun juda kam vaqt ajratishgan. Faqatgina bir necha taniqli shifokorlargina bu ish bilan shugʼullanishgan va davolash choralarini topishgan biroq bu usullar u qadar samarali boʻlmagan.